B. Bugár, podpredseda NR SR: (2005-12-14):
J. Dlhopolček, poslanec: Vážený pán predsedajúci, vážený pán minister, kolegyne, kolegovia, spoločná správa Výboru Národnej rady Slovenskej republiky pre financie, rozpočet a menu a Ústavnoprávneho výboru Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Moldavskou republikou o zamedzení dvojitého zdanenia a zabránení daňovému  úniku v odbore daní z príjmov a z majetku, tlač 1324, v druhom čítaní podľa § 78 zákona č. 350/1996 Z. z. Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o návrhu na vyslovenie súhlasu Národnej rady s uvedenou zmluvou: Predseda Národnej rady Slovenskej republiky rozhodnutím č. 1398 z 3. novembra pridelil návrh na vyslovenie súhlasu Národnej rady so Zmluvou medzi Slovenskou republikou a Moldavskou republikou, tlač 1324, týmto výborom: ako gestorskému výboru, výboru Národnej rady Slovenskej republiky pre financie, rozpočet a menu a Ústavnoprávnemu výboru Národnej rady Slovenskej republiky. Uvedené výbory prerokovali uvedený návrh. S uvedenou zmluvou v stanovenom termíne. Gestorský výbor nedostal do začatia rokovania žiadne stanoviská poslancov Národnej rady podané v súlade s § 75 ods. 2 zákona Národnej rady č. 350/1996 o rokovacom poriadku. K predmetnej zmluve zaujali výbory Národnej rady toto stanovisko: Odporúčanie pre Národnú radu Slovenskej republiky s návrhom vysloviť súhlas a rozhodnúť, že ide o medzinárodnú zmluvu, ktorá má prednosť pred zákonmi, Výbor Národnej rady Slovenskej republiky pre financie, rozpočet a menu uznesením č. 721 z  23. novembra 2005. Ústavnoprávny výbor Národnej rady Slovenskej republiky uznesením č. 937 z 30. novembra tohto roku. Z uznesení výborov Národnej rady k uvedeným bodom nevyplynuli iné návrhy. Gestorský výbor na základe stanovísk výborov k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Moldavskou republikou o zamedzení dvojitého zdanenia, tlač 1324, a v súlade s § 79 ods. 4 a § 83 o rokovacom poriadku v znení neskorších predpisov odporúča Národnej rade Slovenskej republiky podľa čl. 86 písm. d) Ústavy Slovenskej republiky so Zmluvou medzi Slovenskou republikou a Moldavskou republikou o zamedzení dvojitého zdanenia vysloviť súhlas a aby rozhodla, že Zmluva medzi Slovenskou republikou a Moldavskou republikou o zamedzení dvojitého zdanenia a zabránení daňovému úniku v odbore daní z príjmov podľa čl. 7 ods. 5 Ústavy Slovenskej republiky je zmluva, ktorá má prednosť pred zákonmi. Uznesením gestorského výboru bol som určený za spoločného spravodajcu výborov a zároveň bol som poverený predniesť uvedenú správu na  schôdzi Národnej rady. Návrh na uznesenie Národnej rady Slovenskej republiky zo 14. decembra 2005 k návrhu, v spoločnej správe máte návrh uznesenia predložený. Národná rada vyslovuje podľa čl. 86 písm. d) Ústavy SR a) súhlas so zmluvou, b) rozhodla o tom, že je to medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Pán predsedajúci, skončil som.